༄༅༎ཉེ་ཆར་སྤྱི་ནོར་༸གོང་ས་སྐྱབས་མགོན་ཆེན་པོ་མཆོག་གིས་དབུ་མའི་ལམ་གྱི་ཐོག་ནས་བོད་ཀྱི་བདེན་མཐའ་གསལ་ཏེ།བོད་མི་ཚོ་གཞིས་བྱེས་མཉམ་འཛོམས་ཡོང་ཐུབ་པའི་དུས་ཚོད་ཅིག་ཏན་ཏན་ཤར་ངེས་རེད།དེ་འདྲ་ཞིག་ཡོང་བའི་གནས་སྟངས་ཤིག་ལ་ངོས་ཀྱི་མི་ཚེས་འདང་ངེས་རེད་ཅེས་སྐལ་བཟང་གི་བཀའ་སློབ་ཕེབས་པ་དེ།ཕྱི་ཚེས་༢༣ཉིན་སྤྱི་འཐུས་ཚོགས་གཙོ་དང་སྲིད་སྐྱོང་མཆོག་གིས་གྲོས་ཚོགས་ཚོགས་དུས་དྲུག་པའི་ཐོག་ཁྱབ་བསྒྲགས་གནང་མ་ཐགདྲ་ལམ་འདྲ་མིན་བརྒྱུད་དེ་འཛམ་སྤྱི་དང་ལྷག་པར་དུ་བོད་ནང་ཁྱབ་བསྒྲགས་རྒྱ་ཆེ་བྱུང་སྟེ།བོད་མི་ཚོས་དགའ་སྤྲོ་ཧ་ཅང་ཆེན་པོ་བྱེད་བཞིན་ཡོད་པ་མ་ཟད།རྒྱ་གཞུང་ས་གནས་ལས་བྱེད་ཚོས་ཤེས་རྟོགས་བྱུང་སྟེ་ཁམས་ཕྱོགས་སུ་ས་གནས་ཁག་ཅིག་གི་ནང་དགའ་སྐྱིད་རྣམ་པ་སྟོན་མི་ཆོག་པ་སོགས་ཀྱི་ཁྱབ་བསྒྲགས་བྱས་ཡོད་པའི་སྐོར།བོད་ནས་འབྲེལ་ཡོད་མི་སྣ་ཞིག་གིས་འདི་གའི་གསར་འགོད་པ་དཀར་མཛེས་ནོར་བུ་དགྲ་འདུལ་ལགས་སུ་གནས་ཚུལ་ངོ་སྤྲོད་གནང་བར་གསན་རོགས་ཞུ༎